CELEX: 31975R2772
Language: el
Date: 1975-10-29 00:00:00
Title: Κανονισμός (ΕΟΚ) αριθ. 2772/75 του Συμβουλίου της 29ης Οκτωβρίου 1975 περί ορισμένων προδιαγραφών εμπορίας που εφαρμόζονται στα αυγά

Avis juridique important

|

31975R2772

Κανονισμός (ΕΟΚ) αριθ. 2772/75 του Συμβουλίου της 29ης Οκτωβρίου 1975 περί ορισμένων προδιαγραφών εμπορίας που εφαρμόζονται στα αυγά  

Επίσημη Εφημερίδα αριθ. L 282 της 01/11/1975 σ. 0056 - 0063 Ελληνική ειδική έκδοση: Κεφάλαιο 03 τόμος 14 σ. 0053  Ισπανική ειδική έκδοση: Κεφάλαιο 03 τόμος 9 σ. 0133  Πορτογαλική ειδική έκδοση : Κεφάλαιο 03 τόμος 9 σ. 0133 

++++ΚΑΝΟΝΙΣΜΟΣ ( ΕΟΚ ) αριθ . 2772/75 ΤΟΥ ΣΥΜΒΟΥΛΙΟΥ  της 29ης Οκτωβρίου 1975  περί ορισμένων προδιαγραφών εμπορίας που εφαρμόζονται στα αυγά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών ( 1 ) , και ιδίως το άρθρο 2 παράγραφος 2 ,  την πρόταση της Επιτροπής ,  Εκτιμώντας :  ότι ο κανονισμός ( ΕΟΚ ) αριθ . 2771/75 προβλέπει τον καθορισμό προδιαγραφών οι οποίες δύνανται να αφορούν ιδίως την κατάταξη κατά κατηγορία ποιότητος και βάρους , τη συσκευασία , την εναποθήκευση , τη μεταφορά , την παρουσίαση και τη σήμανση των προϊόντων του τομέως των αυγών   ότι τέτοιες προδιαγραφές δύνανται να συμβάλουν στη βελτίωση της ποιότητος των αυγών και να διευκολύνουν , ως εκ τούτου , τη διάθεσή τους  ότι , εξ άλλου , είναι προς το συμφέρον των παραγωγών , των εμπόρων και των καταναλωτών να εφαρμόζονται προδιαγραφές εμπορίας σ ' ό,τι αφορά τα αυγά ορνίθων για ανθρώπινη κατανάλωση   ότι η θέσπιση τέτοιων προδιαγραφών απαιτεί σαφή διάκριση μεταξύ των αυγών τα οποία είναι κατάλληλα για ανθρώπινη κατανάλωση και των αυγών τα οποία δεν είναι και που προορίζονται να χρησιμοποιηθούν κατ ' αρχήν σε βιομηχανίες άλλες εκτός από τις βιομηχανίες ειδών διατροφής  ότι η ρύθμιση αυτή απαιτεί επί πλέον τα αυγά άλλων ειδών να μην αναμιγνύονται με τα αυγά των ορνίθων   ότι οι προδιαγραφές πρέπει να εφαρμόζονται σε όλα τα αυγά ορνίθων που τίθενται σε εμπορία στο έδαφος της Κοινότητος  ότι πρέπει πάντως να εξαιρεθούν από το πεδίο της εφαρμογής τους ορισμένες μορφές πωλήσεως από τον παραγωγό προς τον καταναλωτή , εφ ' όσον πρόκειται για μικρές ποσότητες  ότι , εξ άλλου , αυγά μεταφερόμενα από τον τόπο παραγωγής προς ένα κέντρο συσκευασίας ή προς ορισμένες αγορές χονδρικής πωλήσεως , καθώς και εκείνα που προορίζονται να χρησιμοποιηθούν στη βιομηχανία ειδών διατροφής , πρέπει να απαλλάσσονται από την κατάταξη και τη σήμανση   ότι η επιθυμητή βελτίωση της ποιότητος δημιουργεί την ανάγκη κανονικής και συχνής συλλογής των αυγών  ότι πρέπει , επομένως , να καταρτισθεί ο πίνακας των προμηθευτών των επιχειρήσεων , στις οποίες δίδεται το δικαίωμα να κατατάσσουν αυγά κατά κατηγορία ποιότητος και βάρους   ότι η κατάταξη των αυγών πρέπει να περιορίζεται μόνο στις επιχειρήσεις οι οποίες είναι επαρκώς εξοπλισμένες προς τούτο   ότι οι προδιαγραφές ποιότητος των αυγών πρέπει να γίνονται εύκολα αντιληπτές από τον καταναλωτή και να συμβαδίζουν με τις ορθολογιστικές προσπάθειες που γίνονται σε όλα τα στάδια της διανομής  ότι , επομένως , πρέπει να προβλεφθεί περιορισμένος αλλά ικανοποιητικός αριθμός κατηγοριών ποιότητος και βάρους   ότι , για να εξασφαλισθεί στον καταναλωτή εμπόρευμα καλής ποιότητος , πρέπει να ορισθούν για κάθε κατηγορία ποιότητος κριτήρια υψηλού επιπέδου  ότι , συνεπώς , τα χαρακτηριστικά ποιότητος της κατηγορίας " αυγά φρέσκα " πρέπει να ορισθούν κατά τρόπο ώστε να εφαρμόζονται στα αυγά πρώτης ποιότητος  ότι μερικά αυγά δύνανται να θεωρηθούν ως " εξαιρετικώς φρέσκα " , εφ ' όσον παρέχεται ειδική εγγύηση νωπότητος   ότι τα αυγά μέσης ποιότητος , τα χαρακτηριστικά των οποίων δεν επιτρέπουν την κατάταξή τους στην κατηγορία " αυγά φρέσκα " , πρέπει να αποκαλούνται " αυγά δευτέρας ποιότητος " και να κατατάσσονται σαν τέτοια  ότι αυγά τα οποία υπέστησαν διαδικασία καθαριότητος , εμβαπτίσεως , ψύξεως ή διατηρήσεως πρέπει κατά κανόνα να κατατάσσονται στην κατηγορία αυτή   ότι πρέπει να συσταθεί μία τρίτη κατηγορία ποιότητος για τα αυγά που δεν ικανοποιούν τις απαιτήσεις των ανωτέρων κατηγοριών αλλά εξακολουθούν να είναι κατάλληλα για ανθρώπινη κατανάλωση  ότι αυτά τα " μη ταξινομημένα " αυγά πρέπει να προορίζονται για θραύση ή τη βιομηχανία ειδών διατροφής  ότι ορισμένα υποστάντα επώαση αυγά , των οποίων τα χαρακτηριστικά επιτρέπουν περιορισμένη χρήση στη βιομηχανία παστεριωμένων προϊόντων , δύνανται να περιλαμβάνονται στην κατηγορία αυτή   ότι ο καταναλωτής πρέπει να έχει τη δυνατότητα να διακρίνει τα αυγά των διαφόρων κατηγοριών ποιότητος και βάρους  ότι η απαίτηση αυτή μπορεί να ικανοποιηθεί με τη σήμανση των αυγών και των συσκευασιών   ότι η σήμανση των " φρέσκων αυγών " δύναται να είναι προαιρετική εφ ' όσον η υποχρεωτική σήμανση των λοιπών αυγών εγγυάται την εύκολη διάκρισή τους   ότι όποιος εμπορεύεται " φρέσκα αυγά " πρέπει να έχει το δικαίωμα να επιθέτει σ ' αυτά άλλες ενδείξεις που να χρησιμεύουν για λόγους διαφημίσεως   ότι οποιαδήποτε άλλη σήμανση θα ήταν δυνατό να επηρεάζει τις συνθήκες συναλλαγών εντός της Κοινότητος   ότι πρέπει να θεσπισθούν κοινές διατάξεις για τη συσκευασία , ώστε να διασφαλίζεται η διατήρηση της ποιότητος των αυγών και να διευκολύνονται οι συναλλαγές καθώς και ο έλεγχος της τηρήσεως των προδιαγραφών   ότι για να είναι δυνατή η επιλογή στον καταναλωτή και να του εξασφαλισθεί η προσφορά εμπορεύματος σύμφωνα με τις προδιαγραφές ποιότητος και βάρους , οι λιανοπωλητές πρέπει να τοποθετούν επί των προσφερομένων εμπορευμάτων ή παραπλεύρως αυτών τις κατάλληλες ενδείξεις   ότι είναι απαραίτητο , προς το συμφέρον του παραγωγού και του καταναλωτού , τα εισαγόμενα αυγά προελεύσεως τρίτων χωρών να είναι σύμφωνα προς τις κοινοτικές προδιαγραφές   ότι η εφαρμογή της κοινοτικής ρυθμίσεως περί της εισαγωγής και εξαγωγής αυγών απαιτεί την αναγραφή του ονόματος της χώρας καταγωγής επί των αυγών προελεύσεως τρίτων χωρών   ότι οι ειδικές διατάξεις που ισχύουν σε ορισμένες τρίτες χώρες μπορούν να δικαιολογήσουν παρεκκλίσεις οι οποίες καθιστούν δυνατές , στην περίπτωση αυτή , τις εξαγωγές εκτός της Κοινότητος   ότι κάθε Κράτος μέλος είναι αρμόδιο να υποδείξει τον ή τους υπεύθυνους για τον έλεγχο φορείς  ότι οι λεπτομέρειες του ελέγχου αυτού πρέπει να είναι ενιαίες  ότι επομένως , πρέπει να θεσπισθούν κοινές διατάξεις για τις δειγματοληψίες και τα περιθώρια ανοχής   ότι κάθε Κράτος μέλος είναι επίσης αρμόδιο να θεσπίζει τις κυρώσεις που επιβάλλονται για τις παραβάσεις   ότι οι διατάξεις του παρόντος κανονισμού δεν θίγουν τις κοινοτικές διατάξεις οι οποίες δύνανται να θεσπισθούν για την εναρμόνιση των διατάξεων της κτηνιατρικής νομοθεσίας και της νομοθεσίας των ειδών διατροφής και αποβλέπουν στην προστασία της υγείας των ανθρώπων και των ζώων και στην αποφυγή της νοθεύσεως και των καταδολιεύσεων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Κατά την έννοια του παρόντος κανονισμού νοούνται ως :  1 . " Αυγά " : τα αυγά ορνίθων με κέλυφος , κατάλληλα για ανθρώπινη κατανάλωση , σε φυσική κατάσταση , ή για χρήση στις βιομηχανίες ειδών διατροφής , εξαιρέσει των υποστάντων επώαση αυγών , τα οποία δεν ανταποκρίνονται στις διατάξεις του άρθρου 6 παράγραφος 2 .  2 . " Βιομηχανικά αυγά " : τα αυγά ορνίθων με κέλυφος , εκτός από εκείνα που αναφέρονται στο σημείο 1 .  3 . " Αυγά προς επώαση " : τα αυγά τα προοριζόμενα για την παραγωγή νεοσσών , χαρακτηριζόμενα σύμφωνα με τη ρύθμιση για τα αυγά προς επώαση .  4 . " Αυγά υποστάντα επώαση " : τα αυγά από τη στιγμή που τίθενται προς επώαση .  5 . " Εμπορία " : η κατοχή ή η έκθεση προς πώληση , η προσφορά προς πώληση , η πώληση , η παράδοση ή κάθε άλλη μορφή εμπορίας .  " Συλλέκτης " : κάθε πρόσωπο εξουσιοδοτημένο να συλλέγει αυγά ή βιομηχανικά αυγά από τον παραγωγό για να τα παραδώσει :  α ) σε ένα κέντρο συσκευασίας   β ) σε μία αγορά στην οποία προσέρχονται ως αγοραστές μόνον οι χονδρέμποροι των οποίων η επιχείρηση έχει εγκριθεί ως κέντρο συσκευασίας  ή  γ ) στη βιομηχανία .  7 . " Κέντρο συσκευασίας " : επιχείρηση εξουσιοδοτημένη από την αρμόδια αρχή να ταξινομεί αυγά κατά κατηγορία ποιότητος και βάρους .  8 . " Παρτίδα " : σύνολο αυγών προερχομένων από ένα και το αυτό κέντρο συσκευασίας και των οποίων οι συσκευασίες φέρουν την αυτή ημερομηνία συσκευασίας ή τον αριθμό της αυτής εβδομάδας συσκευασίας , την αυτή ένδειξη κατηγορίας ποιότητος και , όπου απαιτείται , την αυτή ένδειξη κατηγορίας βάρους .  Άρθρο 2  1 . Οταν τα αυγά αποτελούν αντικείμενο επαγγελματικής απασχολήσεως ή εμπορίας , δύνανται να διατίθενται σε εμπόρια εντός της Κοινότητος , μόνον αν πληρούν τις διατάξεις του παρόντος κανονισμού .  2 . Εν τούτοις , είναι δυνατό να μην ταξινομούνται κατά κατηγορία ποιότητος και βάρους ούτε να σημαίνονται :  α ) Τα αυγά τα οποία μεταφέρονται απ ' ευθείας από τον τόπο παραγωγής σε ένα κέντρο συσκευασίας ή σε μία αγορά στην οποία προσέρχονται ως αγοραστές μόνον οι χονδρέμποροι , των οποίων η επιχείρηση έχει εγκριθεί ως κέντρο συσκευασίας σύμφωνα με τις διατάξεις του άρθρου 15   β ) τα αυγά τα οποία παράγονται εντός της Κοινότητος και παραδίδονται σε επιχειρήσεις της βιομηχανίας ειδών διατροφής για μεταποίηση .  3 . Δεν υπόκεινται στις διατάξεις του παρόντος κανονισμού τα αυγά που παραδίδονται από τον παραγωγό κατ ' ευθείαν στον καταναλωτή για τις προσωπικές του ανάγκες στον τόπο της εκμεταλλεύσεως του παραγωγού αυτού , σε μία τοπική λαϊκή αγορά , ή με επισκέψεις στα σπίτια , υπό τον όρο ότι τα αυγά προέρχονται από τη δική του παραγωγή , δεν είναι συσκευασμένα σύμφωνα με τα άρθρα 16 έως 19 και δεν χρησιμοποιείται καμμία ένδειξη σχετική με τις κατηγορίες ποιότητος και βάρους που προβλέπονται στον παρόντα κανονισμό .  Άρθρο 3  Τα αυγά τα αναφερόμενα στο άρθρο 1 σημείο 1 δεν πρέπει να αναμιγνύονται με αυγά άλλου είδους .  Άρθρο 4  1 . Με την επιφύλαξη των διατάξεων των αρθρων 2 και 9 , ο παραγωγός δύναται να παραδίδει :  α ) αυγά : μόνο στους συλλέκτες , στα κέντρα συσκευασίας , στις αγορές κατά την έννοια του άρθρου 2 παράγραφος 2 υπό α ) ή στη βιομηχανία   β ) βιομηχανικά αυγά : μόνο στους συλλέκτες , στα κέντρα συσκευασίας , στις αγορές κατά την εννοια του άρθρου 2 παράγραφος 2 υπό α ) ή στη βιομηχανία , εκτός της βιομηχανίας ειδών διατροφής .  2 . Κάθε κέντρο συσκευασίας και κάθε συλλέκτης συγκεντρώνουν τα αυγά από τον παραγωγό τουλάχιστο μία φορά την εβδομάδα . Εν τούτοις , συγκεντρώνουν τουλάχιστον δύο φορές την εβδομάδα από τον ίδιο παραγωγό τα αυγά που προορίζονται για εμπορία με την ενδειξη " έξτρα " , συμφώνως προς το άρθρο 19 .  Κάθε συλλέκτης παραδίδει τα αυγά στο κέντρο συσκευασίας το βραδύτερο την τρίτη εργάσιμη ημέρα που ακολουθεί την ημέρα της συγκεντρώσεως .  Άρθρο 5  1 . Πλην των περιπτώσεων που προβλέπονται στα άρθρα 9 και 13 , μόνο τα κέντρα συσκευασίας δύνανται να κατατάσσουν αυγά κατά κατηγορίες ποιότητος και βάρους .  Το κέντρο συσκευασίας τηρεί ενημερωμένο πίνακα των προμηθευτών οι οποίοι το εφοδιάζουν .  2 . Η αρμόδια αρχή παρέχει την αδεια για την ταξινομηση των αυγών και χορηγεί , μετά από αίτηση , ένα διακριτικό αριθμό σε κάθε επιχείρηση ή παραγωγό που διαθέτει κατάλληλους χώρους και κατάλληλο τεχνικό εξοπλισμό για την ταξινόμηση των αυγών κατά κατηγορία ποιότητος και βάρους . Η άδεια αυτή δύναται να ανακληθεί εφ ' όσον παύουν να πληρούνται οι απαιτούμενες προϋποθέσεις .  3 . Συμπληρωματικές διατάξεις περί των προϋποθέσεων εγκρίσεως των κέντρων συσκευασίας θεσπίζονται σύμφωνα με τη διαδικασία που αναφέρεται στο άρθρο 17 του κανονισμού ( ΕΟΚ ) αριθ . 2771/75 .  Άρθρο 6  1 . Τα αυγά κατατάσσονται στις ακόλουθες κατηγορίες ποιότητος .  Κατηγορία Α ή " αυγά φρέσκα " ,  Κατηγορία Β ή " αυγά δευτέρας ποιότητος ή διατηρημένα " ,  Κατηγορία Γ ή " μη ταξινομημένα αυγά προοριζόμενα για τη βιομηχανία ειδών διατροφής " .  2 . Εν τούτοις , τα υποστάντα επώαση αυγά δύνανται να κατατάσσονται μόνο στην κατηγορία Γ και υπό τον όρο να ανταποκρίνονται στις ακόλουθες απαιτήσεις :  α ) να έχουν σφραγισθεί πριν τεθούν σε επώαση   β ) να μην είναι γονιμοποιημένα και να είναι τελείως διαυγή κατά την ωοσκόπηση   γ ) να παρουσιάζουν ύψος αεροθαλάμου μη υπερβαίνον τα 9 χιλιοστόμετρα   δ ) να μην έχουν παραμείνει περισσότερο από έξι μέρες σε επωαστική μηχανή   ε ) να μην έχουν υποστεί επεξεργασία δι ' αντιβιοτικών   ζ ) να προορίζονται για θραύση , προς παρασκευή παστεριωμένων προϊόντων αυγών .  Άρθρο 7  1 . Τα αυγά της Κατηγορίας Α πρέπει να παρουσιάζουν τουλάχιστον τα ακόλουθα χαρακτηριστικά :  Κέλυφος και μεμβράνη : * κανονικά , καθαρά , άθικτα  *  Αεροθάλαμος : * ύψος μη υπερβαίνον τα 6 χιλιοστόμετρα , ακίνητος  *  Λευκόν αυγού : * καθαρό , διαυγές , ζελατινώδους συστάσεως , χωρίς ξένα σώματα πάσης φύσεως   Κρόκος αυγού : * ορατός κατά την ωοσκόπηση μόνον εν είδει σκιάς , χωρίς εμφανή περίμετρο , μη απομακρυνόμενος αισθητώς από το κέντρο του αυγού σε περίπτωση περιστροφής , χωρίς ξένα σώματα πάσης φύσεως  *  Γεννητικό κύτταρο : * ανεπαίσθητη ανάπτυξη  *  Οσμή : * χωρίς ξένες οσμές . *  2 . Τα αυγά της Κατηγορίας Α δεν πρέπει να έχουν καθαρισθεί ούτε δι ' υγράς ούτε διά ξηράς μεθόδου .  3 . Τα αυγά της Κατηγορίας Α δεν πρέπει να έχουν υποστεί καμμία επεξεργασία διατηρήσεως , ούτε να έχουν ψυχθεί σε χώρους ή εγκαταστάσεις όπου η θερμοκρασία διατηρείται τεχνητώς κάτω των + 8ο Κελσίου . Εν τούτοις , δεν θεωρούνται ως ψυχθέντα τα αυγά τα οποία έχουν παραμείνει σε θερμοκρασία κατώτερη των + 8ο Κελσίου στον ίδιο χώρο που πραγματοποιείται η λιανική πώληση ή στις πλησίον αυτών εγκαταστάσεις εφ ' όσον η ποιότης η εναποθηκευμένη στις εγκαταστάσεις αυτές δεν υπερβαίνει την ποσότητα που απαιτείται για τρεις ημέρες λιανικής πωλήσεως στον εν λόγω χώρο .  4 . Κατά παρέκκλιση των διατάξεων της παραγράφου 2 και της παραγράφου 3 πρώτη περίοδος , δύνανται να θεσπισθούν διατάξεις περί των συνθηκών υπό τις οποίες αυγά της Κατηγορίας Α δύνανται να καθαρισθούν δι ' υγράς ή ξηράς μεθόδου ή να υποστούν εμβάπτιση , καθώς και περί του ελέγχου των εργασιών αυτών , σύμφωνα με τη διαδικασία του άρθρου 17 του κανονισμού ( ΕΟΚ ) αριθ . 2771/75 . Εν τούτοις , η παρέκκλιση αυτή δεν ισχύει όσον αφορά τις συνθήκες εμβαπτίσεως για τα αυγά της κατηγορίας Α τα οποία πωλούνται με την ένδειξη " έξτρα " σύμφωνα με το άρθρο 19 .  Άρθρο 8  1 . Τα αυγά της Κατηγορίας Β πρέπει να παρουσιάζουν τουλάχιστον τα ακόλουθα χαρακτηριστικά :  Κέλυφος : * κανονικό , άθικτο  *  Αεροθάλαμος : * ύψος μη υπερβαίνον τα 9 χιλιοστόμετρα  *  Λευκόν αυγού : * καθαρό , διαυγές , χωρίς ξένα σώματα πάσης φύσεως  *  Κρόκος αυγού : * - ορατός , κατά την ωοσκόπηση μόνο εν είδει σκιάς , του χαρακτηριστικού τούτου μη απαιτουμένου για τα διατηρημένα σε άσβεστο αυγά  - χωρίς ξένα σώματα πάσης φύσεως  *  Γεννητικό κύτταρο : * ανεπαίσθητη ανάπτυξη  *  Οσμή : * χωρίς ξένες οσμές . *  2 . Η Κατηγορία Β περιλαμβάνει αυγά τριών ομάδων :  α ) Αυγά μη ψυχθέντα ούτε διατηρημένα :  Αυγά της Κατηγορίας Β τα οποία δεν έχουν υποστεί καμμιά επεξεργασία διατηρήσεως και δεν έχουν ψυχθεί σε χώρους ή εγκαταστάσεις όπου η θερμοκρασία διατηρείται τεχνητώς κάτω των + 8ο Κελσίου .  Εν τούτοις , δεν θεωρούνται ως ψυχθέντα τα αυγά τα οποία έχουν διατηρηθεί σε θερμοκρασία κάτω των + 8ο Κελσίου στον ίδιο χώρο που πραγματοποιείται η λιανική πώληση , ή στις πλησίον αυτού εγκαταστάσεις , εφ ' όσον η ποσότης η εναποθηκευμένη στις εγκαταστάσεις αυτές δεν υπερβαίνει την ποσότητα που απαιτείται για τρεις ημέρες λιανικής πωλήσεως στον εν λόγω χώρο .  β ) Αυγά ψυχθέντα :  Αυγά της Κατηγορίας Β τα οποία έχουν ψυχθεί σε χώρους όπου η θερμοκρασία διατηρείται τεχνητώς κάτω των + 8ο Κελσίου .  γ ) Αυγά διατηρημένα :  Αυγά της κατηγορίας Β τα οποία έχουν διατηρηθεί εν ψύξει ή όχι , σε αεριούχο μίγμα η σύσταση του οποίου διαφέρει από εκείνη του ατμοσφαιρικού αέρος , καθώς και εκείνα τα οποία έχουν υποβληθεί σε οποιαδήποτε άλλη μέθοδο διατηρήσεως .  Άρθρο 9  Τα αυγά της Κατηγορίας Γ είναι αυγά τα οποία δεν ανταποκρίνονται στις απαιτήσεις που αφορούν τα αυγά των κατηγοριών Α και Β . Αυτά δεν μπορούν να διατεθούν παρά μόνο για θραύση ή στη βιομηχανία . Τα υποστάντα επώαση αυγά της κατηγορίας αυτής δύνανται να διατεθούν μόνο για θραύση προς παρασκευή παστεριωμένων προϊόντων αυγών .  Άρθρο 10  Τα αυγά των Κατηγοριών Α και Β ταξινομούνται στις ακόλουθες κατηγορίες βάρους :  - Κατηγορία 1 : 70 γραμ . και άνω ,  - Κατηγορία 2 : κάτω από 70 γραμ . μέχρι 65 γραμ . ,  - Κατηγορία 3 : κάτω από 65 γραμ . μέχρι 60 γραμ . ,  - Κατηγορία 4 : κάτω από 60 γραμ . μέχρι 55 γραμ . ,  - Κατηγορία 5 : κάτω από 55 γραμ . μέχρι 50 γραμ . ,  - Κατηγορία 6 : κάτω από 50 γραμ . μέχρι 45 γραμ . ,  - Κατηγορία 7 : κάτω από 45 γραμ .  Άρθρο 11  1 . Επί των αυγών της Κατηγορίας Α μπορούν να τεθούν ένα ή περισσότερα διακριτικά σήματα τα οποία δείχνουν :  α ) την κατηγορία ποιότητος   β ) την κατηγορία βάρους   γ ) τον αριθμό που αντιστοιχεί στην εβδομάδα συσκευασίας όπως ορίζεται στο άρθρο 17 παράγραφος 2   δ ) τον αριθμό του κέντρου συσκευασίας   ε ) το όνομα ή την εταιρική επωνυμία του κέντρου συσκευασίας   στ ) το σήμα της επιχειρήσεως ή το εμπορικό σήμα .  2 . Το διακριτικό σήμα της Κατηγορίας Α είναι κύκλος διαμέτρου τουλάχιστον 12 χιλιοστομέτρων .  Το διακριτικό σήμα της κατηγορίας βάρους είναι ένας αριθμός ύψους 2 ως 3 χιλιοστομέτρων τοποθετημένος εντός του προαναφερθέντος κύκλου .  Ο αριθμός της εβδομάδος συσκευασίας είναι μονοψήφιος ή διψήφιος αριθμός , ύψους τουλάχιστον 5 χιλιοστομέτρων .  Ο αριθμός του κέντρου συσκευασίας αποτελείται εκ τριών τουλάχιστον ψηφίων , ύψους τουλάχιστον 5 χιλιοστομέτρων .  Άρθρο 12  1 . Tα αυγά της Κατηγορίας Β και τα αυγά της Κατηγορίας Γ , πλην των ραγισμένων αυγών , φέρουν διακριτικό σήμα το οποίο δείχνει την κατηγορία ποιότητος . Δύνανται να φέρουν αριθμό ύψους τουλάχιστον 2 χιλιοστομέτρων και το πολύ 3 χιλιοστομέτρων , ο οποίος να δείχνει την κατηγορία βάρους και μία ή περισσότερες των λοιπών ενδείξεων που αναφέρονται στο άρθρο 11 παράγραφος 1 .  2 . Το διακριτικό σήμα το οποίο δείχνει την κατηγορία ποιότητος για τα αυγά της Κατηγορίας Β είναι :  α ) για " αυγά μη ψυχθέντα ούτε διατηρημένα " , κύκλος διαμέτρου τουλάχιστον 12 χιλιοστομέτρων , ο οποίος περιέχει το γράμμα Β , με λατινικά στοιχεία , ύψους τουλάχιστον 5 χιλιοστομέτρων   β ) για " αυγά ψυχθέντα " ισόπλευρο τρίγωνο μήκους εκάστης πλευράς τουλάχιστον 10 χιλιοστομέτρων   γ ) για " αυγά διατηρημένα " ρόμβος με διαγωνίους 16 και 7 χιλιοστομέτρων .  Οποιοσδήποτε ψύχει αυγά ή τα υποβάλλει σε άλλη διαδικασία διατηρήσεως , προβαίνει στη σήμανση που αναφέρεται υπό β ) ή γ ) πριν αρχίσει τη διαδικασία αυτή .  Εν τούτοις , όσον αφορά τα αυγά τα διατηρημένα σε άσβεστο , τη σήματα αυτά δύνανται να τεθούν επ ' αυτών στο τέλος της διαδικασίας διατηρήσεως .  3 . Το διακριτικό σήμα το οποίο δείχνει την κατηγορία ποιότητος για τα αυγά της Κατηγορίας Γ είναι κύκλος διαμέτρου τουλάχιστον 12 χιλιοστομέτρων που περιέχει το γράμμα C , με λατινικά στοιχεία , ύψους τουλάχιστον 5 χιλιοστομέτρων .  Άρθρο 13  1 . Τα αυγά των κατηγοριών Α ή Β τα οποία δεν ανταποκρίνονται πλέον προς τα χαρακτηριστικά που καθορίζονται για τις κατηγορίες αυτές υποβαθμίζονται και δύνανται να επαναταξινομηθούν στην κατηγορία Β ή Γ ανάλογα με τα νέα χαρακτηριστικά που παρουσιάζουν .  Στην περίπτωση αυτή φέρουν διακριτικό σήμα σύμφωνα με τις διατάξεις του άρθρου 12 . Τα σήματα τα οποία είχαν ενδεχομένως τεθεί προηγουμένως επ ' αυτών , σύμφωνα με το άρθρο 11 ή το άρθρο 12 παράγραφος 1 , δύνανται να διατηρηθούν , εξαιρέσει του σήματος που αναφέρεται στην κατηγορία βάρους , το οποίο τροποποιείται αν υφίσταται ανάγκη .  2 . Εν τούτοις , κατά παρέκκλιση των διατάξεων της παραγράφου 1 , τα αυγά των κατηγοριών Α και Β τα οποία δεν ανταποκρίνονται πλέον στα χαρακτηριστικά που καθορίζονται για τις κατηγορίες αυτές δύνανται να διατίθενται απ ' ευθείας στη βιομηχανία ειδών διατροφής , υπό τον όρο ότι επί των συσκευασιών τοποθετούνται ετικέττες που δείχνουν σαφώς τον προορισμό τους .  Άρθρο 14  1 . Τα διακριτικά σήματα που τίθενται σύμφωνα με τις διατάξεις των άρθρων 11 , 12 και 13 πρέπει να είναι ευανάγνωστα .  2 . Τα αυγά πρέπει να σφραγίζονται με ανεξίτηλο κόκκινο χρώμα , ανθεκτικό στο βρασμό . Τα χρησιμοποιούμενα προϊόντα πρέπει να είναι σύμφωνα με τις ισχύουσες διατάξεις που αφορούν τις χρωστικές ουσίες οι οποίες δύνανται να χρησιμοποιούνται στα τρόφιμα που προορίζονται για ανθρώπινη κατανάλωση .  Άρθρο 15  Τα αυγά δεν επιτρέπεται να φέρουν οποιαδήποτε άλλη ένδειξη εκτός των προβλεπομένων από τον παρόντα κανονισμό .  Άρθρο 16  Κατά την έννοια του παρόντος κανονισμού , ως μεγάλες συσκευασίες νοούνται όσες περιέχουν περισσότερα από 30 αυγά , και ως μικρές συσκευασίες όσες περιέχουν 30 ή ολιγότερα αυγά .  Άρθρο 17  1 . Οι μεγάλες συσκευασίες , έστω και αν περιέχουν αυγά συσκευασμένα σε μικρές συσκευασίες , είναι εφοδιασμένες με μία ταινία ή ετικέττα η οποία καθίσταται ακατάλληλη για νέα χρήση μετά το άνοιγμα της συσκευασίας , και η οποία εκδίδεται από τους επίσημους φορείς που αναφέρονται στο άρθρο 26 ή υπό τον έλεγχο των φορέων αυτών .  Η ταινία ή ετικέττα φέρει με ευκρινή ευανάγνωστα μαύρα γράμματα :  α ) το όνομα ή την εταιρική επωνυμία και τη διεύθυνση της επιχειρήσεως η οποία ταξινόμησε ή μερίμνησε για την ταξινόμηση του εμπορεύματος   β ) το διακριτικό αριθμό του κέντρου συσκευασίας   γ ) την κατηγορία ποιότητος και την κατηγορία βάρους   δ ) τον αριθμό των εντός της συσκευασίας περιεχομένων αυγών   ε ) τον αριθμό της εβδομάδας συσκευασίας των αυγών . Εν τούτοις , στην περίπτωση κατά την οποία οι μεγάλες συσκευασίες περιέχουν είτε μικρές συσκευασίες από εκείνες που αναφέρονται στο άρθρο 19 , είτε μικρές συσκευασίες οι οποίες φέρουν την ημερομηνία συσκευασίας , η ένδειξη αυτή αντικαθίσταται με εκείνη της ημερομηνίας συσκευασίας   στ ) την ένδειξη της ψύξεως ή του τρόπου διατηρήσεως , ευκρινώς και με λατινικούς χαρακτήρες , εφ ' όσον πρόκειται για αυγά ψυχθέντα ή διατηρημένα .  2 . Ο αριθμός ο αναφερόμενος στην παράγραφο 1 υπό ε ) δείχνει ολόκληρη την εβδομάδα , η οποία αρχίζει από τη Δευτέρα , αλλά δύναται να χρησιμοποιηθεί από το μεσονύκτιο της Τετάρτης της προηγουμένης εβδομάδος . Η αρίθμηση κατά τη διάρκεια εκάστου έτους είναι συνεχής από τον αριθμό 1 έως τον αριθμό 52 ή 53 . Η εβδομάδα η οποία περιλαμβάνει την 1η Ιανουαρίου φέρει τον αριθμό 1 .  3 . Η ένδειξη της ημερομηνίας συσκευασίας ή του αριθμού της εβδομάδος τοποθετείται επί των μεγάλων συσκευασιών , οι οποίες περιέχουν αυγά της κατηγορίας Α , το βραδύτερο την εργάσιμη ημέρα που ακολουθεί την ημέρα κατά την οποία τα αυγά παραλαμβάνονται στο κέντρο συσκευασίας .  Αρθο 18  1 . Οι μικρές συσκευασίες , έστω και αν περιέχονται εντός μεγάλων συσκευασιών , φέρουν με ευκρινή και ευανάγνωστα γράμματα :  α ) το όνομα , την εταιρική επωνυμία και διεύθυνση της επιχειρήσεως η οποία συσκεύασε ή μερίμνησε για τη συσκευασία των αυγών . Το εμπορικό σήμα που χρησιμοποιείται από την επιχείρηση αυτή δύναται να υπάρχει αν δεν περιέχει καμμία ένδειξη σχετική με την ποιότητα ή τη νωπότητα των αυγών , ασυμβίβαστη προς τον παρόντα κανονισμό   β ) το διακριτικό αριθμό του κέντρου συσκευασίας   γ ) την κατηγορία ποιότητος και την κατηγορία βάρους   δ ) τον αριθμό των εντός της συσκευασίας περιεχομένων αυγών   ε ) την ημερομηνία συσκευασίας ή τον αριθμό της εβδομάδος συσκευασίας που αναφέρεται στο άρθρο 17 παράγραφος 2   στ ) την ενδειξη της ψύξεως ή του τρόπου διατηρήσεως , ευκρινώς και με λατινικούς χαρακτήρες , εφ ' οσον πρόκειται για αυγά ψυχθέντα ή διατηρημένα .  2 . Η ένδειξη της ημερομηνίας ή του αριθμού της εβδομάδος τοποθετείται επί των συσκευασιών οι οποίες περιέχουν αυγά της Κατηγορίας Α , το βραδύτερο την εργάσιμη ημέρα που ακολουθεί την ημέρα κατά την οποία τα αυγά παραλαμβάνονται στο κέντρο συσκευασίας .  Άρθρο 19  Η λέξη " έξτρα " δύναται να χρησιμοποιείται επί μικρών συσκευασιών , οι οποίες περιέχουν αυγά της Κατηγορίας Α , φέρουν την ημερομηνία συσκευασίας και είναι εφοδιασμένες με με μία ταινία .  Ο αεροθάλαμος των αυγών αυτών πρέπει να έχει ύψος μικρότερο των 4 χιλιοστομέτρων κατά τον χρόνο της συσκευασίας .  Η λέξη " εξτρα " πρέπει να είναι τυπωμένη επί της ταινίας .  Η ταινία πρέπει να καταστρέφεται το βραδύτερο την εβδόμη ημέρα από την ημέρα της συσκευασίας .  Άρθρο 20  1 . Τα αυγά τα οποία εκτίθενται προς πώληση ή προσφέρονται προς πώληση στο λιανικό εμπόριο πρέπει να παρουσιάζονται χωριστά σύμφωνα με τις κατηγορίες ποιότητος και βάρους . Η κατηγορία ποιότητος και η κατηγορία βάρους , καθώς και η ψύξη ή ο τρόπος διατηρήσεως , εφ ' όσον πρόκειται για αυγά ψυχθέντα ή διατηρημένα , αναγράφονται κατά τρόπο ευδιάκριτο για τον καταναλωτή .  2 . Εν τούτοις , αυγά της ιδίας κατηγορίας ποιότητος , εκτός των αυγών της Κατηγορίας Α , τα οποία κυκλοφορούν στο εμπόριο με την ένδειξη " έξτρα " σύμφωνα με το άρθρο 19 , δύνανται να εκτίθενται προς πώληση ή να προσφέρονται προς πώληση σε μικρές συσκευασίες μέχρι 12 αυγών , τα οποία δύνανται να ανήκουν σε διαφορετικές κατηγορίες βάρους , υπό τον όρο ότι η κατηγορία βάρους είναι τυπωμένη σε κάθε αυγό και η ένδειξη της κατηγορίας βάρους που προβλέπεται στο άρθρο 17 παράγραφος 1 υπό γ ) και στο άρθρο 18 παράγραφος 1 υπό γ ) έχει αντικατασταθεί από την ένδειξη του ολικού καθαρού βάρους , με την ένδειξη " αυγά διαφόρων μεγεθών " .  Άρθρο 21  Οι συσκευασίες δεν δύνανται να φέρουν οποιαδήποτε άλλη ένδειξη πλην των προβλεπομένων στον παρόντα κανονισμό .  Άρθρο 22  Συμπληρωματικές διατάξεις , θεσπίζονται σύμφωνα με τη διαδικασία που προβλέπεται στο άρθρο 17 του κανονισμού ( ΕΟΚ ) αριθ . 2772/75 όσον αφορά :  α ) τις ποιοτικές απαιτήσεις των συσκευασιών και υλικών συσκευασίας   β ) τις συνθήκες μεταφοράς και εναποθηκεύσεως   γ ) τη σήμανση και την επίθεση ετικεττών   δ ) το μέσο βάρος των συσκευαζομένων αυγών   ε ) τις ταινίες και τα διάφορα άλλα προσδετικά .  Άρθρο 23  Τα αυγά προελεύσεως τρίτων χωρών δύνανται να εισάγονται προς ελεύθερη κυκλοφορία εντός της Κοινότητας μόνο αν :  α ) ανταποκρίνονται προς τις διατάξεις των άρθρων 3,6 έως 12 , 14 , 15 , 19 , 20 παράγραφοι 2 και 21 . Εν τούτοις , οι διατάξεις του άρθρου 19 δεύτερο εδάφιο εφαρμόζονται κατά τον εκτελωνισμό   β ) φέρουν διακριτική σήμανση που να δείχνει με τρόπο ευανάγνωστο και με λατινικούς χαρακτήρες το όνομα της χώρας καταγωγής   γ ) προσφέρονται σε συσκευασίες , συμπεριλαμβανομένων και των μικρών συσκευασιών , οι οποίες περιέχονται σε μεγάλες συσκευασίες που φέρουν κατά τρόπο ευκρινή και ευανάγνωστο την ένδειξη :  αα ) της χώρας καταγωγής , τυπωμένη με λατινικούς χαρακτήρες ύψους τουλάχιστον 20 χιλιοστομέτρων για τις μεγάλες συσκευασίες και ύψους τουλάχιστον 5 χιλιοστομέτρων για τις μικρές συσκευασίες ,  ββ ) της ονομασίας της επιχείρησεως συσκευασίας της τρίτης χώρας ,  γγ ) της κατηγορίας ποιότητος και βάρους ,  δδ ) του βάρους σε χιλιόγραμμα των συσκευασμένων αυγών και του αριθμού αυτών για τις μεγάλες συσκευασίες , καθώς και του αριθμού των συσκευασμένων αυγών για τις μικρές συσκευασίες ,  εε ) της ημερομηνίας συσκευασίας ,  στστ ) του ονόματος και της διευθύνσεως του αποστολέως για τις μεγάλες συσκευασίες .  Άρθρο 24  1 . Οι διατάξεις του παρόντος κανονισμού εφαρμόζονται επίσης επί των συσκευαζομένων αυγών που προορίζονται για εξαγωγή εκτός της Κοινότητος . Εν τούτοις , δεν θεωρούνται ως έχοντα υποστεί επεξεργασία διατηρήσεως τα συσκευασμένα αυγά τα οποία προορίζονται για εξαγωγή και τα οποία έχουν υποβληθεί σε εμβάπτιση .  2 . Κατά παρέκκλιση της παραγράφου 1 και για να ανταποκριθούν προς τις κανονιστικές διατάξεις ορισμένων χωρών εισαγωγής , τα συσκευασμένα και προοριζόμενα για εξαγωγή αυγά δύνανται :  α ) να συμμορφούνται προς αυστηρότερες απαιτήσεις από εκείνες που προβλέπονται στον παρόντα κανονισμό ως προς την ποιότητα , τη σήμανση και την επίθεση ετικεττών ή προς πρόσθετες απαιτήσεις   β ) να φέρουν επί των συσκευασιών σήματα ή ενδείξες διαφορετικής φύσεως , διαστάσεων ή χρώματος , υπό την επιφύλαξη ότι δεν υπάρχει πιθανότης να γίνει σύγχυση μεταξύ των σημάτων και των ενδείξεων αυτών και εκείνων που προβλέπονται στον παρόντα κανονισμό .  3 . Τα συσκευασμένα και προοριζόμενα για εξαγωγή αυγά δύνανται να είναι ταξινομημένα σύμφωνα με άλλες κατηγορίες βάρους από εκείνες που προβλέπονται στο άρθρο 10 . Στην περίπτωση αυτή , η κατηγορία βάρους αναγράφεται ευκρινώς επί των συσκευασιών .  Άρθρο 25  Δεν υπόκεινται στις διατάξεις του παρόντος κανονισμού τα αυγά που εισάγονται από τρίτες χώρες ή εξάγονται εκτός της Κοινότητος υπό του καταναλωτού για τις προσωπικές του ανάγκες , σε μικρές ποσότητες μη υπερβαίνουσες τα 60 αυγά .  Άρθρο 26  1 . Ο έλεγχος της τηρήσεως των διατάξεων του παρόντος κανονισμού διενεργείται από φορείς οριζόμενους σε κάθε Κράτος μέλος . Ο πίνακας των φορέων αυτών ανακοινώνεται στα άλλα Κράτη μέλη και στην Επιτροπή το βραδύτερο ένα μήνα προ της ημερομηνίας ενάρξεως ισχύος του παρόντος κανονισμού . Κάθε τροποποίηση του πίνακα αυτού ανακοινώνεται στα άλλα Κράτη μέλη και στην Επιτροπή .  2 . Ο έλεγχος των προϊόντων που αναφέρονται στον παρόντα κανονισμό διενεργείται δειγματοληπτικώς σε όλα τα στάδια εμπορίας , καθώς επίσης και κατά τη διάρκεια της μεταφοράς . Οταν πρόκειται για αυγά εισαγόμενα από τρίτες χώρες , ο δειγματοληπτικός αυτός έλεγχος διενεργείται επί πλέον κατά τον εκτελωνισμό .  Άρθρο 27  1 . Σε περίπτωση μη τηρήσεως των διατάξεων του παρόντος κανονισμού , δεν δύνανται να ληφθούν αποφάσεις παρά μόνον για ολόκληρη την ελεγχόμενη παρτίδα .  2 . Στην περίπτωση κατά την οποία η ελεγχόμενη παρτίδα δεν κρίνεται ότι είναι σύμφωνη με τις διατάξεις του παρόντος κανονισμού , ο φορέας που διενήργησε τον έλεγχο απαγορεύει την εμπορία της ή την εισαγωγή της , αν η ποσότητα προέρχεται από τρίτη χώρα , εκτός αν , και μέχρις ότου αποδειχθεί ότι έχει συμμορφωθεί προς τις διατάξεις του παρόντος κανονισμού .  3 . Ο οργανισμός που έκανε τον έλεγχο θα πιστοποιήσει ότι η απορριφθείσα ποσότητα έχει συμμορφωθεί ή συμμορφώνεται προς τις διατάξεις του παρόντος κανονισμού .  Άρθρο 28  Οι λεπτομέρειες εφαρμογής των άρθρων 26 και 27 , ιδίως όσον αφορά το ελάχιστο μέγεθος του δείγματος και τα περιθώρια ανοχών τα οποία γίνονται αποδεκτά κατά τον έλεγχο της τηρήσεως των προδιαγραφών που καθορίζονται στον παρόντα κανονισμό , θεσπίζονται σύμφωνα με τη διαδικασία που προβλέπεται στο άρθρο 17 του κανονισμού ( ΕΟΚ ) αριθ . 2771/75 . Εν τούτοις , καμμιά ανοχή δεν γίνεται αποδεκτή όσον αφορά το ύψος του αεροθαλάμου που προβλέπεται στο άρθρο 19 .  Άρθρο 29  Τα κράτη μέλη λαμβάνουν όλα τα απαραίτητα μέτρα για την επι βολή κυρώσεων για τις παραβάσεις των διατάξεων του παρόντος κανονισμού .  Άρθρο 30  1 . Τα Κράτη μέλη και η Επιτροπή ανακοινώνουν αμοιβαία τα απαραίτητα  στοιχεία για την εφαρμογή του παρόντος κανονισμού .  2 . Τα μέτρα που αποσκοπούν στη διασφάλιση της κατά ενιαίο τρόπο εφαρμογής των διατάξεων του παρόντος κανονισμού θεσπίζονται σύμφωνα με τη διαδικασία του άρθρου 17 του κανονισμού ( ΕΟΚ ) αριθ . 2771/75 .  Άρθρο 31  1 . Ο κανονισμός ( ΕΟΚ ) αριθ . 1619/68 του Συμβουλίου της 15ης Οκτωβρίου 1968 περί ορισμένων προδιαγραφών εμπορίας που εφαρμόζονται στα αυγά ( 2 ) , όπως τροποποιήθηκε από τον κανονισμό ( ΕΟΚ ) αριθ . 1348/72 ( 3 ) , καταργείται .  2 . Οι παραπομπές στον καταργηθέντα δυνάμει της παραγράφου 1 κανονισμό θεωρούνται ότι γίνονται στον παρόντα κανονισμό .  Άρθρο 32  Ο παρών κανονισμός αρχίζει να ισχύει την 1η Νοεμβρίου 1975 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στο Λουξεμβούργο , στις 29 Οκτωβρίου 1975 .  Για το Συμβούλιο  Ο Πρόεδρος  G . MARCORA  ( 1 ) ΕΕ αριθ . Ν 282 της 1 . 11 . 1975 , σ . 49 .  ( 2 ) ΕΕ αριθ . Ν 258 της 21 . 10 . 1968 , σ . 1 .  ( 3 ) ΕΕ αριθ . Ν 148 της 30 . 6 . 1972 , σ . 5 .